ROMÂNIA

JUDEŢUL  IASI

CONSILIUL  LOCAL  AL  COMUNEI RUGINOASA


Anexa nr. 1 la HCL nr.  ____ din 27.08.2026
Regulamentu privind modalitatea de închiriere a utilajelor  din dotarea Primăriei comunei Ruginoasa,  aflate în prpietatea privată a comunei Ruginoasa, județul Iași
 
Art.1 (1) În conformitate cu prevederile art. 484 din Legea nr. 227/2015 privind Codul fiscal, cu modificările și completările ulterioare, respectiv art. 30 din Legea nr. 273/2006 privind finanțele publice locale, pentru funcţionarea unor servicii publice locale, create în interesul persoanelor fizice şi juridice, Consiliul local al comunei Ruginoasa, aprobă taxe speciale. 

(2) Cuantumul taxelor speciale se stabileşte anual, iar veniturile obţinute din acestea se utilizează integral pentru acoperirea cheltuielilor efectuate pentru înfiinţarea serviciilor publice de interes local, precum şi pentru finanţarea cheltuielilor curente de întreţinere şi funcţionare a acestor servicii. 

Art.2 Prevederile prezentului regulament stabilesc reguli de închiriere şi exploatare a utilajelor aflate în patrimoniul Comunei Ruginoasa, județul Iași, către persoanele fizice şi juridice cu domiciliul/sediul în comuna Ruginoasa, pentru a efectua lucrări specifice. 

Art.3 (1) În vederea obţinerii de venituri în scopul autofinanţării utilajelor din patrimoniul Comunei Ruginoasa, județul Iași, se instituie taxe speciale de închiriere a acestora prin hotărâre a Consiliului local. 

(2) Taxele speciale de închiriere se pot ajusta anual, sau ori de câte ori este nevoie, prin hotărâre a Consiliului local, în funcţie de evoluţia preţului la carburant, caracteristicile tehnice ale acestuia, gradul de uzură şi a cheltuielilor de întreţinere şi funcţionare, pe bază de notă de fundamentare întocmită în acest sens.

Art.4 Procedura de închiriere este următoarea: 

- Solicitanţii depun o cerere scrisă la casieria primăriei, conform modelului din prezentul regulament, în care se va preciza numărul estimativ de ore pentru care se solicită închirierea utilajelor, locaţia şi activităţile executate;

- Cererea se supune aprobării primarului care va programa data şi ora deplasării utilajelor, în funcţie de alte solicitări similare sau de necesităţile autorităţilor locale care au prioritate exclusivă; 

- Stabilirea taxei aferente timpului de închiriere estimate de solicitant, comunicarea valorii acesteia solicitantului,  respectiv achitarea taxei la casieria instituţiei, se fac anterior începerii executării lucrărilor solicitate; 

- Închirierea utilajelor se face pentru minim o oră, cu fracţiuni de oră (minim jumătate de oră) pentru continuarea lucrării; 
- Taxarea perioadei de timp pentru închiriere începe cu ora deplasării utilajului din locul unde se află parcat şi se termină la ora la care acesta se reîntoarce la locul de parcare; 

Art.5 (1) Conducătorul utilajului va ţine o evidenţă privind: 

- numărul de ore de funcţionare, pe zile; 

- operaţiuni executate şi locaţia; 

- consumul de carburant, defalcat pe fiecare solicitare în parte (în situaţia în care în aceeaşi zi utilajul este închiriat de către două sau mai multe persoane fizice sau juridice diferite); 

- cheltuieli de întreţinere. 

(2) Evidenţa prevăzută la alin. (1) se va viza de către viceprimarul comunei. 

(3) Conducătorul utilajului răspunde pentru exploatarea acestuia în condiţiile respectării caracteristicior tehnice, fără suprasolicitare care ar duce la uzura prematură.

Art.6 Prevederile prezentului Regulament se completează cu dispozițiile legale în vigoare.

Model cerere închiriere 
Persoane fizice 
Subsemnatul/a …………………………………………………… domiciliat/ă în comuna Ruginoasa, satul ………………., nr. …….., județul Iași, având CNP ……………………., în temeiul HCL Ruginoasa nr. ….. din …………… 
Persoane juridice 
Subscrisa ......................................................................, având sediul social în comuna Ruginoasa, satul ………………., nr. …….., județul Iași, având CUI ……………………., în temeiul HCL Ruginoasa nr. ….. din …………… 
formulez prezenta 
CERERE
Prin care solicit să îmi închiriați utilajul ___________________________________________, aflat în patrimoniul comunei Ruginoasa, pentru a desfășura lucrări specifice în satul ___________________________________, str. _________________________________________, nr. _______, comuna Ruginoasa, județul Iași, constând în: ________________________________

_______________________________________________________________________ 
_______________________________________________________________________

_______________________________________________________________________

Durata estimativă a lucrărilor fiid de .................. ore. 
Data:__________________                             Semnătura ___________
Iniţiator,                                                                                 Avizează pentru legalitate,

Primar,                                                                                          Secretar general,

 Pristăviţa Ionuţ – Constantin                                                                Axenia – Frija Corina

